CELEX: 62017TN0135
Language: mt
Date: 2017-02-28 00:00:00
Title: Kawża T-135/17: Rikors ippreżentat fit-28 ta’ Frar 2017 – Scor vs Il-Kummissjoni

8.5.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 144/50
            
         Rikors ippreżentat fit-28 ta’ Frar 2017 – Scor vs Il-Kummissjoni
   (Kawża T-135/17)
   (2017/C 144/69)
   Lingwa tal-kawża: il-Franċiż
   
      Partijiet
   
   
      Rikorrenti: Scor SE (Pariġi, Franza) (rappreżentanti: N. Baverez, N. Autet, M. Béas u G. Marson, avukati)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla l-punt “(i) garanzija illimitata mogħtija lill-Caisse Centrale de Réassurance (CCR) għall-attività tagħha ta’ riassigurazzjoni tar-riskji ta’ katastrofi naturali fi Franza” tad-Deċiżjoni ta’ għajnuna mill-Istat SA.37649 (2013/CP); SA.45860 (2016/PN); SA.45860 (2016/N) – Franza fid-data tas-26 ta’ Settembru 2016, C(2016) 5995 finali;
            
         
               —
            
            
               tikkundanna lill-Kummissjoni għall-ispejjeż kollha, skont l-Artikolu 134 tar-Regoli tal-Proċedura tal-Qorti Ġenerali.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka erba’ motivi.
   
               1.
            
            
               L-ewwel motiv, ibbażat fuq il-fatt li d-deċiżjoni kkontestata hija bbażata fuq bażi legali żbaljata għall-evalwazzjoni tal-kompatibbiltà tal-garanzija mogħtija lill- Caisse Centrale de Réassurance.
            
         
               2.
            
            
               It-tieni motiv, ibbażat fuq diversi nuqqasijiet ta’ motivazzjoni li jivvizzjaw id-deċiżjoni kkontestata.
            
         
               3.
            
            
               It-tielet motiv, ibbażat fuq il-ksur tal-Artikolu 107(3)(c) TFUE. Dan il-motiv huwa maqsum f’żewġ partijiet:
               
                           —
                        
                        
                           l-ewwel parti, ibbażata fuq żbalji relatati mal-applikazzjoni tal-istħarriġ ta’ proporzjonalità;
                        
                     
                           —
                        
                        
                           it-tieni parti, ibbażata fuq in-natura sproporzjonata tal-garanzija.
                        
                     
         
               4.
            
            
               Ir-raba’ motiv, ibbażat fuq ksur tad-drittijiet proċedurali tar-rikorrenti.